يوتيوب بالانجليزى: YouTube هو موقع ويب معروف متخصص بمشاركة الفيديو، بيسمح للمشتركين برفع وفرجة ومشاركة مقاطع الفيديو من غير فلوس. أتعمل فى فبراير سنة 2005 بواسطة تلت موظفين سابقين فى شركة باي بال هما تشاد هيرلي وستيف تشين وجاود كريم، فى مدينة سان برونو، سان ماتيو، كاليفورنيا، الولايات المتحدة الامريكية، ويستخدم تقنية الـأدوبي فلاش عشان يشغل المقاطع المتحركة. محتوى الموقع بيتنوع بين مقاطع الافلام، والتلفزيون، ومقاطع الموسيقى، الفيديو المنتج من قبل الهواة، وغيره. وهو دلوقتي عندو 67 موظف. فى اكتوبر 2006 أعلنت شركة Google الوصول لاتفاقية عشان تشتري الموقع مقابل 1.65 مليار دولار امريكي, او ما يعادل 1.31 مليار يورو. وهو يعتبر من مواقع ويب 2.0. أتعمل موقع يوتوب عن طريق تشاد هرلي، وستيف تشن، وجاود كريم، وهما موظفين سابقين فى شركة باي بال|PayPal. قبل كدة درس هرلي التصميم فى جامعة انديانا بولاية بنسيلفينيا، لاكن درس تشن وكريم علوم الحاسوب فى جامعة ايلينوي. بقي النطاق YouTube.com شغال فى 15 فبراير 2005، وبعدين تم العمل على تصميم الموقع شوية شهور. اشتغل الموقع كتجربة فى مايو 2005، واتفتح رسمي بعد ست شهور, اليوتيوب فتح خدمة البارتنر فى مصر فى سنة (2013) بعد لما كان البارتنر بيبقي عن طريق وسيط.